钦定古今图书集成/明伦汇编/氏族典/第024卷 > 冯子琮〈父灵绍 子慈正〉
## 钦定古今图书集成/明伦汇编/氏族典/第024卷 > 冯子琮〈父灵绍 子慈正〉

按《北齐书冯子琮传》：“子琮，信都人，北燕主冯跋之后
也。父灵绍，度支郎中。子琮性聪敏，涉猎书传，除领军
府法曹，摄库部。肃宗曾阅簿领，试令口陈，子琮暗对，
无有遗失。子琮妻，胡皇后妹也。迁殿中郎，加东宫管
记。奉诏辅导太子，转庶子。天统元年，世祖禅位后主，
诏子琮监造大明宫。及世祖升遐，元文遥以子琮太”
后妺夫，恐其奖成太后干政，说赵郡王及和士开出
之，拜郑州刺史。未几，太后为齐安王纳子琮长女为妃，子琮因请假赴邺，遂授吏部尚书。俄迁尚书左仆
射。琅邪王俨杀士开，子琮与其事。子慈正。